Unionin yleisen tuomioistuimen tuomio 6.6.2019 – EIP v. Syyria
(asia T-541/17)1
(Välityslauseke – Lainasopimus ”Electricity Transmission Project” nro 20868 – Sopimuksen täyttämättä jättäminen – Ennakkoon maksettujen summien palauttaminen – Viivästyskorko – Menettely vastaajan poissa ollessa)
Oikeudenkäyntikieli: englanti
Asianosaiset
Kantaja: Euroopan investointipankki (EIP) (asiamiehet: aluksi P. Chamberlain, T. Gilliams, F. Oxangoiti Briones ja J. Shirran, sitten F. Oxangoiti Briones, J. Klein ja J. Shirran, avustajinaan asianajaja D. Arts ja solicitor T. Cusworth
Vastaaja: Syyrian arabitasavalta
Oikeudenkäynnin kohde
SEUT 272 artiklaan perustuva kanne, jossa vaaditaan Syyrian arabitasavallan velvoittamista palauttamaan Electricity Transmission Project -lainasopimuksen nro 20868 perusteella maksettavat rahamäärät viivästyskorkoineen.
Tuomiolauselma
Syyrian arabitasavalta velvoitetaan palauttamaan Euroopan unionille, jota Euroopan investointipankki (EIP) edustaa, 38 934 400,51 euroa ja 3 383 971,66 Sveitsin frangia (CHF).
Edellä mainitulle rahamäärälle on maksettava viivästyskorkoa, joka lasketaan EIP:n ja Syyrian arabitasavallan välillä 14.12.2000 tehdyn Electricity Transmission Project -lainasopimuksen nro 20868, jota on muutettu 20.12.2004, 3 artiklan 2 kohdassa määrätyn menetelmän mukaisesti sekä pääomalle että sopimuksen mukaisille koroille 9.8.2017 lähtien maksupäivään asti.
Kanne hylätään muilta osin.
Syyrian arabitasavalta velvoitetaan korvaamaan oikeudenkäyntikulut.
____________
1 EUVL C 369, 30.10.2017.